ตั้งข้อหาเพิ่ม ผู้ต้องหายิงรองผู้ว่าฯปัตตานี
ประชาไท - 7 ธ.ค.47พล.ต.ท.มาโนช ไกรวงศ์ ผบช.ภ.9 กล่าวถึงกรณีการเสียชีวิตของนายสุนทร ฤทธิภักดี รองผู้ว่าราชการจังหวัดปัตตานีว่า พนักงานอัยการทำสำนวนสอบสวนเสร็จแล้ว เตรียมสรุปส่งอัยการ โดยจะแจ้งข้อหาผู้ต้องหาเพิ่มเป็นกระทำการโดยประมาทเป็นเหตุให้ผู้อื่นเสียชีวิต ทั้งนี้ รองผู้ว่าปัตตานีเข้ารับการรักษาตัวที่ร.พ.มหาวิทยาลัยสงขลานครินทร์ เมื่อวันที่ 23 พ.ย. หลังถูกกระสุนปืนปริศนาเข้าที่ท้อง1 นัดได้รับบาดเจ็บสาหัส ระหว่างตรวจเยี่ยมชุดอาสาสมัครชุดคุ้มครองความปลอดภัยประจำหมู่บ้าน อ.ยะหริ่ง จ.ปัตตานี และเสียชีวิตระหว่างพักฟื้น เบื้องต้นผู้ต้องหายังให้การปฏิเสธ ซึ่งเจ้าหน้าที่สอบสวนต่อไปโดยใช้วิถีกระสุนและพยานแวดล้อมเป็นหลัก ส่วนหัวกระสุนนั้นเจ้าหน้าที่ไม่พบ มีเพียงเศษดินปืนบางส่วนที่ตกค้างอยู่ในบาดแผลจึงไม่สามารถใช้เป็นหลักฐานได้ พล.ต.ท.มาโนชกล่าว ด้านพ.ต.อ.สุธน ดิษยบุตร ผกก. สภ.อ.ยะหริ่ง กล่าวว่ายังบอกไม่ได้ว่าพนักงานสอบสวนจะมีความเห็นสั่งคดีอย่างไร เพราะขณะนี้ต้องแก้สำนวนเดิมที่สรุปเสร็จแล้ว เนื่องจากนายสุนทรเสียชีวิตจึงต้องสอบปากคำแพทย์ถึงสาเหตุการตายเพิ่มเติม คาดว่าอีก 3-4 วันจึงจะสรุปสำนวนส่งอัยการ 
ประชาไท - 7 ธ.ค.47 พล.ต.ท.มาโนช ไกรวงศ์ ผบช.ภ.9 กล่าวถึงกรณีการเสียชีวิตของนายสุนทร ฤทธิภักดี รองผู้ว่าราชการจังหวัดปัตตานีว่า พนักงานอัยการทำสำนวนสอบสวนเสร็จแล้ว เตรียมสรุปส่งอัยการ